Pitäkää silmänne auki
Pitäkää silmänne auki liikemiehet ja rautatien asemilla virkamiehet. Eräs jyväskyläläinen liikemies, joka matkusti Kuopion asemalta Mikkelin asemalle t. k. 8 p:nä pani m. m. yhden tavarakollyn pikajunaan. Kolly vaakattiin Kuopion asemalla ja sanottiin sen siellä painavan 107 kiloa. Vaan matkalla epäili liikemies tuota kollyn painoa liian suureksi ja Mikkeliin tultua tahtoi hän sen vaakattavaksi uudestaan, joka tehtiinkin. Vaan sama kolly samoine sisuksineen ja kuorineen ei painanutkaan Mikkelin asemalla kuin 82 kiloa, siis 25 kiloa vähemmän. Liikemies tahtoi tätä oikastavaksi Mikkelin asemalla, vaan tähän ei siellä ryhdytty, sitä vastaan annettiin vaan todistus asemapäällikön nimellä vahvistettu, että on muka niin käynyt. Missä on tuo epäkohta sitten oikaistava? Pitääkö sitä varten matkustaa Kuopioon eli valittaa rautatiehallitukselle Helsinkiin vai tuleeko rautatiehallitus eli asianomaiset virkamiehet Kuopion asemalla sen oikaisemaan Jyväskylään? kysyy Jyväskyläläinen liikemies.

[Lähde: Savo 18.3.1890 sivu 3]

[kolly = kolli, rahtitavarayksikkö, matkatavarayksikkö]

Anonyymi
Rautatieliikenne
Savo (sanomalehti)
1890